На основу Решења стечајног судије Привредног суда у Нишу Посл.Бр. 2 Ст.989/2010 од 27.01.2011. године, а у складу са члановима 132, 133 и 135 Закона о стечају *(„Службени гласник РС“ бр. 104/2009)* и Националним стандардом број 5 – Националним стандардом о начину и поступку уновчења имовине стечајног дужника *(„Службени гласник РС“ број 13/2010)*, као и одредбама Закона о изменама и допунама Закона о Агенцији за лиценцирање стечајних управника *(„Службени гласник РС“ бр.89/2015)*, Агенција за лиценцирање стечајних управника, као стечајни управник стечајног дужника

**АКЦИОНАРСКО ДРУШТВО ЗА ПРОИЗВОДЊУ, УНУТРАШЊУ И СПОЉНУ ТРГОВИНУ „КВАЛИТЕТ“, НИШ - У СТЕЧАЈУ,**

 **ул. Цара Душана бр. 54, ПЦ Душанов базар, I спрат, локал 119**

**ОГЛАШАВА**

**Продају стечајног дужника као правног лица јавним надметањем**

|  |  |  |
| --- | --- | --- |
| **Oпис** | **Почетна цена****(динара)** | **Депозит****(динара)** |
| **Имовинска целина I – предмет продаје је стечајни дужник као правно лице, са следећом имовином:*** Зграда трговине – објекат бр. 1 на катастарској парцели бр. 3220 КО НИШ – ЋЕЛЕ КУЛА уписан у лист непокретности бр. 6165, који се налази у Нишу на адреси Булевар Зорана Ђинђића бр. 17А, бруто површине под објектом 782 м2 (фактичке спратности По+П+1+Пк, укупне површине 2882 м2), правни статус објекта: објекат преузет из земљишне књиге, врста права: својина, облик својине: приватна, обим удела: 39216/100000;
* Помоћна зграда – објекат бр. 2 на катастарској парцели бр. 3220 КО НИШ – ЋЕЛЕ КУЛА уписан у лист непокретности бр. 6165, који се налази у Нишу на адреси Булевар Зорана Ђинђића, бруто површине под објектом 43 м2 (фактичке спратности П+1, укупне површине 85 м2), правни статус објекта: објекат изграђен без одобрења за градњу, врста права: држалац, облик својине: приватна, обим удела: 39216/100000;
* Ванкњижно право својине на пословном простору (локалу) у оквиру Стамбено пословне зграде – објекат бр. 6, на катастарској парцели бр. 1595 КО НИШ – ЋЕЛЕ КУЛА уписан у лист непокретности бр. 179, који се налази у Нишу на адреси Вожда Карађорђа бр. 43, фактичке површине 44 м2; *(напомена: локал није етажиран као посебан део објекта)*
* Новчана потраживања стечајног дужника, детаљније описана у продајној документацији;
 | **54.629.412,00** | **21.851.764,00** |

Стечајни дужник као правно лице је детаљно описан у продајној документацији.

Право на учешће у поступку продаје имају сва правна и физичка лица која:

1. након преузимања предрачуна, **изврше уплату ради откупа продајне документације, у износу од 300.000,00 динара**. Профактура се мора преузети, или на адреси повереника стечајног управника у Нишу, улица Цара Душана, ПЦ Душанов базар, I спрат, локал 119, или путем електронске поште сваког радног дана у периоду од **09:00** до **14:00** часова, уз обавезну најаву поверенику стечајног управника. Крајњи рок за преузимање профактуре је до 14:00 часова **31.08.2022. године**. Крајњи рок за уплату и преузимање продајне документације је до **31.08.2022. године.**
2. **уплате** **депозит** на текући рачун стечајног дужника број **160-341125-51 отворен код „Banca Intesa“ ад Београд** или положе неопозиву првокласну банкарску гаранцију наплативу на први позив, најкасније до **01.09.2022. године**. У случају да се као депозит положи првокласна банкарска гаранција, оригинал исте се ради провере искључиво лично мора доставити Служби финансија Агенције за лиценцирање стечајних управника, Теразије 23, Београд, најкасније до **01.09.2022. године** до 15.00 часова. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 15.10.2022**. године.
3. потпишу Изјаву о губитку права на враћање дeпозита. Изјава чини саставни део продајне документације.

Стечајни дужник се купује у виђеном стању и може се разгледати након откупа продајне документације, сваким радним даном од 10.00 до 14.00 часова, најкасније до 01.09.2022. године (уз претходну најаву поверенику стечајног управника).

Након уплате депозита, а најкасније **05.09.2022. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника, уколикo јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 08.09.2022. године у 11:00 часова на следећој адреси: Агенција за лиценцирање стечајних управника – Центар за стечај, Београд, Теразије бр.23, III спрат, сала 301.**

**Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учeсника који је прихватио највићу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора у законом прописаној форми приступа се у **року од 3 радна дана**, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 (осам) дана** од дана закључења купопродајног уговора у законом прописаној форми. Ако проглашени купац одбије да потпише купопродајни уговор у законом прописаној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све порезе и трошкове који произилазе из закљученог купопродајног уговора у целости сноси купац.

*НАПОМЕНА:* *Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.*

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Овлашћено лице: повереник Раица Милићевић, тел. 063/456-320.

емаил: *raica.milicevic@gmail.com*